# Επίσημη Εφημερίδα C 412I/2020

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 412I |
| | |
| Έκδοση στην ελληνική γλώσσα | Ανακοινώσεις και Πληροφορίες | 63ό έτος30 Νοεμβρίου 2020 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 412I

Έκδοση στην ελληνική γλώσσα

Ανακοινώσεις και Πληροφορίες

63ό έτος30 Νοεμβρίου 2020

---

| Περιεχόμενα | Σελίδα |
| --- | --- |
| | IV   Πληροφορίες |
| | ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ |
| | Συμβούλιο |
| 2020/C 412 I/01 | Συμπεράσματα του Συμβουλίου, Δημόσιες επενδύσεις μέσω δημόσιων συμβάσεων: Βιώσιμη ανάκαμψη και νέα ώθηση στην ανθεκτικότητα της οικονομίας της ΕΕ | 1 |

Περιεχόμενα

Σελίδα

IV   Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

2020/C 412 I/01

Συμπεράσματα του Συμβουλίου, Δημόσιες επενδύσεις μέσω δημόσιων συμβάσεων: Βιώσιμη ανάκαμψη και νέα ώθηση στην ανθεκτικότητα της οικονομίας της ΕΕ

1

---

| EL | |
| --- | --- |

EL

---

IV Πληροφορίες

ΠΛΗΡΟΦΟΡΙΕΣ ΠΡΟΕΡΧΟΜΕΝΕΣ ΑΠΟ ΤΑ ΘΕΣΜΙΚΑ ΚΑΙ ΛΟΙΠΑ ΟΡΓΑΝΑ ΚΑΙ ΤΟΥΣ ΟΡΓΑΝΙΣΜΟΥΣ ΤΗΣ ΕΥΡΩΠΑΪΚΗΣ ΕΝΩΣΗΣ

Συμβούλιο

| 30.11.2020 | EL | Επίσημη Εφημερίδα της Ευρωπαϊκής Ένωσης | CI 412/1 |
| --- | --- | --- | --- |

30.11.2020

EL

Επίσημη Εφημερίδα της Ευρωπαϊκής Ένωσης

CI 412/1

---

Συμπεράσματα του Συμβουλίου

Δημόσιες επενδύσεις μέσω δημόσιων συμβάσεων: Βιώσιμη ανάκαμψη και νέα ώθηση στην ανθεκτικότητα της οικονομίας της ΕΕ

(2020/C 412 I/01)

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ

ΥΠΕΝΘΥΜΙΖΟΝΤΑΣ τα συμπεράσματα του Ευρωπαϊκού Συμβουλίου της 21ης Ιουλίου 2020, στα οποία αναφέρεται ότι το σχέδιο για την ευρωπαϊκή ανάκαμψη θα χρειαστεί μαζικές επενδύσεις με σκοπό τη βιώσιμη και ανθεκτική ανάκαμψη, τη δημιουργία θέσεων εργασίας και την αποκατάσταση των άμεσων ζημιών που προκάλεσε η πανδημία COVID-19, και παράλληλη υποστήριξη των πράσινων και ψηφιακών προτεραιοτήτων·

ΥΠΕΝΘΥΜΙΖΟΝΤΑΣ τα συμπεράσματα του Ευρωπαϊκού Συμβουλίου της 2ας Οκτωβρίου 2020 (1), στα οποία τονίζεται η ανάγκη για μια ισχυρή και βαθιά ενιαία αγορά και για την ανάπτυξη περαιτέρω μέσων για την αντιμετώπιση των στρεβλωτικών επιπτώσεων που έχουν σε αυτήν οι ξένες επιδοτήσεις·

ΥΠΕΝΘΥΜΙΖΟΝΤΑΣ ότι η Ευρωπαϊκή Ένωση και τα κράτη μέλη της έχουν θεσπίσει δέσμη μέτρων ανάκαμψης για την ενίσχυση της ευρωπαϊκής οικονομίας μετά την κρίση, τα οποία παρέχουν χρηματοδότηση για επενδύσεις με στόχο τον μετριασμό της κοινωνικοοικονομικής ζημίας από την κρίση COVID-19·

ΤΟΝΙΖΟΝΤΑΣ ότι απαιτούνται κοινές προσπάθειες όχι μόνο για τη στήριξη των επιχειρήσεων που έχουν πληγεί περισσότερο, αλλά και για την πραγματοποίηση δημόσιων επενδύσεων που προωθούν τη σύγκλιση, την ανθεκτικότητα και τη βιωσιμότητα, λαμβανομένης υπόψη της Ατζέντας του 2030 για τη βιώσιμη ανάπτυξη·

ΤΟΝΙΖΟΝΤΑΣ τον σημαντικό ρόλο των δημόσιων επενδύσεων για την ανάκαμψη της ευρωπαϊκής οικονομίας και για την είσοδό της σε μια τροχιά ανάπτυξης που θα της επιτρέψει να ανταποκριθεί στις μελλοντικές απαιτήσεις, και ΤΟΝΙΖΟΝΤΑΣ ότι σημαντικό μέρος των δημόσιων επενδύσεων πραγματοποιείται μέσω δημόσιων συμβάσεων (που αντιπροσώπευαν περίπου το 14 % του ΑΕΠ της ΕΕ κατά την περίοδο πριν από τη νόσο COVID-19)·

ΕΠΙΣΗΜΑΙΝΟΝΤΑΣ τον καίριο ρόλο ενός συστήματος δημόσιων συμβάσεων που λειτουργεί εύρυθμα και περιλαμβάνει κατάλληλες στρατηγικές διαχείρισης κινδύνου για τη διατήρηση των δημόσιων υπηρεσιών και την παροχή υπηρεσιών γενικού συμφέροντος, ιδίως σε περιόδους κρίσης και καταστάσεις έκτακτης ανάγκης·

ΤΟΝΙΖΟΝΤΑΣ ότι οι οδηγίες της ΕΕ για τις δημόσιες συμβάσεις (2) παρέχουν στους αγοραστές του δημόσιου τομέα ένα νομικό πλαίσιο που εγγυάται τη λογοδοσία όσον αφορά τις δημόσιες δαπάνες·

ΥΠΕΝΘΥΜΙΖΟΝΤΑΣ ότι, κατά τη διάρκεια της πανδημίας COVID-19, οι αγοραστές του δημόσιου τομέα αντιμετώπισαν δυσκολίες όσον αφορά την εξασφάλιση της διαθεσιμότητας των αναγκαίων αγαθών και υπηρεσιών για την καταπολέμηση της κατάστασης κρίσης· ΥΠΕΝΘΥΜΙΖΟΝΤΑΣ την ανακοίνωση της Επιτροπής με τίτλο «Οδηγίες από την Ευρωπαϊκή Επιτροπή σχετικά με τη χρήση του πλαισίου για τις δημόσιες συμβάσεις στην κατάσταση έκτακτης ανάγκης που σχετίζεται με την κρίση της νόσου COVID-19» (3), στην οποία επισημαίνονται λύσεις που περιλαμβάνονται στην ισχύουσα νομοθεσία της ΕΕ υπό τη μορφή μέσων που επιτρέπουν στους αγοραστές του δημόσιου τομέα στα κράτη μέλη να αντιμετωπίζουν καταστάσεις έκτακτης ανάγκης, όπως η νόσος COVID-19·

ΤΟΝΙΖΟΝΤΑΣ την ανάγκη για προληπτικά μέτρα ετοιμότητας και για μια αξιολόγηση της δυνατότητας που έχει το νομικό πλαίσιο για τα μέσα δημόσιων συμβάσεων να αντεπεξέρχεται σε καταστάσεις κρίσης και να δημιουργεί τις απαραίτητες συνθήκες για την τόνωση της ανάκαμψης·

ΠΑΡΑΠΕΜΠΟΝΤΑΣ στο άρθρο 92 της οδηγίας 2014/24 (4) για τις δημόσιες συμβάσεις, το οποίο δίνει τη δυνατότητα στην Επιτροπή να επανεξετάζει τις οικονομικές επιπτώσεις που έχει στην εσωτερική αγορά η εφαρμογή των κατώτατων ορίων, ιδίως σε σχέση με παράγοντες όπως η διασυνοριακή ανάθεση συμβάσεων και το κόστος των συναλλαγών·

ΥΠΕΝΘΥΜΙΖΟΝΤΑΣ τα πρόσφατα συμπεράσματα του Συμβουλίου της Ευρωπαϊκής Ένωσης για την ενιαία αγορά (5), στα οποία επισημαίνεται ο σημαντικός ρόλος των δημόσιων συμβάσεων για την επίτευξη της διττής πράσινης και ψηφιακής μετάβασης, και δίνεται έμφαση στην ανάγκη ευαισθητοποίησης ως προς ορθές πρακτικές, ιδίως μέσω της χρήσης στοχοθετημένων κριτηρίων και εργαλείων ψηφιακών δημόσιων συμβάσεων σε όλους τους σχετικούς δημόσιους διαγωνισμούς·

ΤΟΝΙΖΟΝΤΑΣ ότι η αποδοτικότητα των δημόσιων συμβάσεων θα επηρεάσει σημαντικά την εγκαιρότητα, την επάρκεια και τη μελλοντική καταλληλότητα των δημόσιων επενδύσεων που στηρίζουν την ανάκαμψη· και ΥΠΟΓΡΑΜΜΙΖΟΝΤΑΣ ότι η αποδοτικότητα των δημόσιων συμβάσεων θα αποτελέσει, ως εκ τούτου, σημαντικό παράγοντα επιτυχίας για την ανάκαμψη, την ανάπτυξη και τη δημιουργία δίκαιων θέσεων εργασίας, ενισχύοντας έτσι την οικονομική και κοινωνική ανθεκτικότητα της Ένωσης, την προστασία της υγείας των πολιτών της και του περιβάλλοντος·

ΠΑΡΑΠΕΜΠΟΝΤΑΣ στις κατευθυντήριες γραμμές της Επιτροπής για τη συμμετοχή υποψηφίων και αγαθών από τρίτες χώρες στην αγορά δημόσιων συμβάσεων της ΕΕ (6)· ΠΑΡΑΠΕΜΠΟΝΤΑΣ στο άρθρο 25 της οδηγίας 2014/24/ΕΕ και στα άρθρα 43 και 85 της οδηγίας 2014/25/ΕΕ·

ΤΟΝΙΖΟΝΤΑΣ ότι οι συμφωνίες-πλαίσια αποτελούν σημαντικό και ευρέως χρησιμοποιούμενο εργαλείο δημόσιων συμβάσεων για τη συμμετοχή διαφόρων αγοραστών του δημόσιου τομέα και την κάλυψη των αναγκών τους σε δημόσιες συμβάσεις μέσω της απαραίτητης ευελιξίας στο μέσο αυτό·

ΚΑΛΕΙ την Επιτροπή και τα κράτη μέλη να συνεργαστούν στενά με το Ευρωπαϊκό Κοινοβούλιο, τις περιφερειακές και τοπικές αρχές, την Οικονομική και Κοινωνική Επιτροπή και την Επιτροπή των Περιφερειών κατά την επιδίωξη αυτών των κοινών στόχων μέσω αποτελεσματικών δομών διακυβέρνησης και ισχυρού συντονισμού σε εθνικό επίπεδο, και ιδίως αποσκοπώντας σε:

Βελτίωση της αποδοτικότητας των δημόσιων συμβάσεων για την τόνωση της ανάκαμψης και την αντιμετώπιση μελλοντικών κρίσεων

| 1. | ΘΕΩΡΕΙ ότι πρέπει να επισπευσθούν οι δημόσιες επενδύσεις για να συμβάλουν στην ανάκαμψη της οικονομίας της ΕΕ, ΤΟΝΙΖΟΝΤΑΣ ταυτόχρονα την ανάγκη για διαφάνεια, ισότιμη μεταχείριση, θεμιτό ανταγωνισμό και ακεραιότητα κατά τη σύναψη δημόσιων συμβάσεων· ΠΡΟΤΡΕΠΕΙ τα κράτη μέλη να αξιοποιήσουν τις ευκαιρίες των οικείων εθνικών και ευρωπαϊκών πλαισίων για να εξασφαλίσουν ταχεία και αποδοτική σύναψη δημόσιων συμβάσεων, και ΚΑΛΕΙ τα κράτη μέλη να ευαισθητοποιήσουν τους φορείς λήψης αποφάσεων ως προς την εύρυθμη λειτουργία των δομών των αγοραστών του δημόσιου τομέα, να επενδύσουν περαιτέρω στην εμπειρογνωμοσύνη και στον επαγγελματισμό των αγοραστών του δημόσιου τομέα, για παράδειγμα των κεντρικών αρχών προμηθειών, και να ενισχύσουν την ικανότητα των αγοραστών του δημόσιου τομέα, ώστε να επιδιωχθούν στρατηγικές προτεραιότητες, ειδικότερα δε η δημιουργία θέσεων εργασίας, η αποκατάσταση της κοινωνικοοικονομικής ζημίας από την κρίση COVID-19, η στήριξη των μικρομεσαίων επιχειρήσεων (ΜΜΕ), καθώς και οι πράσινες και ψηφιακές προτεραιότητες· |
| --- | --- |

1.

| 2. | ΤΟΝΙΖΕΙ πόσο σημαντική είναι η συνεργασία ανάμεσα στους αγοραστές του δημόσιου τομέα εντός του ίδιου κράτους μέλους και μεταξύ των κρατών μελών για να είναι αποδοτικές οι δημόσιες επενδύσεις κατά τη διάρκεια της ανάκαμψης και για να αντιμετωπιστούν μελλοντικές κρίσεις· ΚΑΛΕΙ, συνεπώς, τα κράτη μέλη να εντείνουν τις προσπάθειές τους και, όπου είναι σκόπιμο και εφικτό, να εκπονήσουν κοινές στρατηγικές και μηχανισμούς, λαμβάνοντας παράλληλα υπόψη τις ειδικές ανάγκες και τα συμφέροντα των ΜΜΕ· ΚΑΛΕΙ την Επιτροπή να συνδράμει τα κράτη μέλη παρέχοντας στήριξη και καθοδήγηση όσον αφορά τις διασυνοριακές και κοινές δημόσιες συμβάσεις· |
| --- | --- |

2.

| 3. | ΘΕΩΡΕΙ ότι η ψηφιοποίηση της σύναψης δημόσιων συμβάσεων θα ενισχύσει σημαντικά τον ψηφιακό μετασχηματισμό της οικονομίας της ΕΕ, θα μειώσει τον διοικητικό φόρτο, θα ενισχύσει τη διαφάνεια και τη λογοδοσία, και θα βελτιώσει το επιχειρηματικό περιβάλλον των οικονομικών φορέων· ΚΑΛΕΙ τα κράτη μέλη να επιταχύνουν τον ψηφιακό μετασχηματισμό της σύναψης δημόσιων συμβάσεων, μεταξύ άλλων μέσω της συνεργασίας μεταξύ δημόσιων φορέων· ΚΑΛΕΙ τα κράτη μέλη να συνεργαστούν στην προμήθεια ψηφιακών λύσεων για τη διευκόλυνση της επεξεργασίας δεδομένων, διασφαλίζοντας παράλληλα τη διαλειτουργικότητα· |
| --- | --- |

3.

| 4. | ΠΑΡΟΤΡΥΝΕΙ τα κράτη μέλη και την Επιτροπή να παρακολουθούν την υλοποίηση των δημόσιων επενδύσεων και να μετρούν την πρόοδο όσον αφορά την επίτευξη καινοτόμων και βιώσιμων στόχων σύμφωνα με τις κατάλληλες τομεακές στρατηγικές και τη νομοθεσία· ΚΑΛΕΙ τα κράτη μέλη να επιλέξουν μια φιλόδοξη εφαρμογή της νέας γενιάς τυποποιημένων εντύπων (ηλεκτρονικά έντυπα), περιλαμβάνοντας, όπου κρίνεται σκόπιμο και εφικτό, στα υποχρεωτικά τους πεδία τομείς όπως οι πράσινες, κοινωνικά υπεύθυνες και καινοτόμες δημόσιες συμβάσεις· |
| --- | --- |

4.

| 5. | ΤΟΝΙΖΕΙ ότι έχουν ύψιστη σημασία τα γρήγορα και αποτελεσματικά συστήματα έννομης προστασίας για την έγκαιρη και επιτυχή υλοποίηση των δημόσιων έργων, και ΠΡΟΤΡΕΠΕΙ τα κράτη μέλη να παρακολουθούν την αποτελεσματικότητα των εθνικών τους συστημάτων έννομης προστασίας. ΕΚΦΡΑΖΕΙ ΙΚΑΝΟΠΟΙΗΣΗ για την ενισχυμένη συνεργασία μεταξύ των κρατών μελών μέσω του δικτύου πρωτοβάθμιων οργάνων προσφυγής· |
| --- | --- |

5.

| 6. | ΚΑΛΕΙ την Επιτροπή και τα κράτη μέλη να προσδιορίσουν βέλτιστες πρακτικές και να αναπτύξουν κοινές συστάσεις και κατευθυντήριες γραμμές όσον αφορά την έγκαιρη διεξαγωγή των διαδικασιών σύναψης δημόσιων συμβάσεων· |
| --- | --- |

6.

| 7. | ΚΑΛΕΙ την Επιτροπή να επανεξετάσει τις οικονομικές επιπτώσεις που έχει στην ενιαία αγορά η εφαρμογή των κατώτατων ορίων που καθορίζονται στην οδηγία για τις δημόσιες συμβάσεις (7), υπό το πρίσμα της ανάγκης για τόνωση των επενδύσεων σε ολόκληρη την Ευρώπη μετά τη νόσο COVID-19, λαμβάνοντας επίσης υπόψη την πρόσβαση των ΜΜΕ στις αγορές δημόσιων συμβάσεων και τον ρόλο των ΜΜΕ στην ανάκαμψη της Ευρωπαϊκής Ένωσης, να υποβάλει σχετική έκθεση στο Ευρωπαϊκό Κοινοβούλιο και το Συμβούλιο, καθώς και να εξετάσει το ενδεχόμενο να προτείνει αύξηση των ισχυόντων κατώτατων ποσών κατά τον επόμενο γύρο διαπραγματεύσεων, όπου είναι εφικτό και σκόπιμο, όπως προβλέπεται ειδικότερα στο άρθρο 92 της οδηγίας 2014/24/ΕΕ· |
| --- | --- |

7.

| 8. | ΚΑΛΕΙ την Επιτροπή και τα κράτη μέλη να προσδιορίσουν πρόσθετα μέτρα για τη μείωση του γραφειοκρατικού φόρτου και του κόστους συμμόρφωσης, καθώς και να μειώσουν τους διαδικαστικούς περιορισμούς για τους αγοραστές του δημόσιου τομέα, με στόχο την απλούστευση και την ενίσχυση των δημόσιων επενδύσεων, εξασφαλίζοντας παράλληλα τον μέγιστο δυνατό αποτελεσματικό ανταγωνισμό μεταξύ των οικονομικών φορέων και βελτιώνοντας τη λειτουργία της ενιαίας αγοράς, και ειδικότερα:






  — | να εξετάσουν την αποδοτικότητα και την αποτελεσματικότητα του πλαισίου σύναψης δημόσιων συμβάσεων, συμπεριλαμβανομένων των οδηγιών για τις δημόσιες συμβάσεις, με βάση τη συμφωνία για τις δημόσιες συμβάσεις (ΣΔΣ), |
| --- | --- | --- |

8.

—

να εξετάσουν την αποδοτικότητα και την αποτελεσματικότητα του πλαισίου σύναψης δημόσιων συμβάσεων, συμπεριλαμβανομένων των οδηγιών για τις δημόσιες συμβάσεις, με βάση τη συμφωνία για τις δημόσιες συμβάσεις (ΣΔΣ),

| — | να διερευνήσουν τις δυνατότητες αξιοποίησης του «απλοποιημένου καθεστώτος» του τίτλου III της οδηγίας 2014/24 και να εξετάσουν το ενδεχόμενο επέκτασης της εφαρμογής του σε άλλες υπηρεσίες, σύμφωνα με τις διατάξεις της ΣΔΣ, |
| --- | --- |

—

να διερευνήσουν τις δυνατότητες αξιοποίησης του «απλοποιημένου καθεστώτος» του τίτλου III της οδηγίας 2014/24 και να εξετάσουν το ενδεχόμενο επέκτασης της εφαρμογής του σε άλλες υπηρεσίες, σύμφωνα με τις διατάξεις της ΣΔΣ,

| — | στον βαθμό που κρίνεται σκόπιμο και εφικτό, να αποσαφηνίσουν και, εφόσον απαιτείται, να αυξήσουν τις δυνατότητες ευελιξίας κατά τη χρήση συμφωνιών-πλαισίων όσον αφορά τον καθορισμό της ποσότητας των σχετικών έργων, υπηρεσιών και προμηθειών, καθώς και όσον αφορά τη διάρκεια της σχεδιαζόμενης συμφωνίας-πλαισίου, λαμβάνοντας επίσης υπόψη την πρόσβαση των ΜΜΕ στις αγορές δημόσιων συμβάσεων, |
| --- | --- |

—

στον βαθμό που κρίνεται σκόπιμο και εφικτό, να αποσαφηνίσουν και, εφόσον απαιτείται, να αυξήσουν τις δυνατότητες ευελιξίας κατά τη χρήση συμφωνιών-πλαισίων όσον αφορά τον καθορισμό της ποσότητας των σχετικών έργων, υπηρεσιών και προμηθειών, καθώς και όσον αφορά τη διάρκεια της σχεδιαζόμενης συμφωνίας-πλαισίου, λαμβάνοντας επίσης υπόψη την πρόσβαση των ΜΜΕ στις αγορές δημόσιων συμβάσεων,

| — | για την Επιτροπή, να επανεξετάσει τις οικονομικές επιπτώσεις που έχει στην εσωτερική αγορά η εφαρμογή των κανόνων για τις δημόσιες συμβάσεις σε τομείς όπου ενδέχεται να μην υπάρχει διασυνοριακό ενδιαφέρον (όπως η φροντίδα των νέων και των ηλικιωμένων), και να υποβάλει έκθεση σχετικά με τα αποτελέσματα της επανεξέτασης και, μεταξύ άλλων, σχετικά με τις πιθανές προσαρμογές του νομικού πλαισίου, εφόσον απαιτούνται, |
| --- | --- |

—

για την Επιτροπή, να επανεξετάσει τις οικονομικές επιπτώσεις που έχει στην εσωτερική αγορά η εφαρμογή των κανόνων για τις δημόσιες συμβάσεις σε τομείς όπου ενδέχεται να μην υπάρχει διασυνοριακό ενδιαφέρον (όπως η φροντίδα των νέων και των ηλικιωμένων), και να υποβάλει έκθεση σχετικά με τα αποτελέσματα της επανεξέτασης και, μεταξύ άλλων, σχετικά με τις πιθανές προσαρμογές του νομικού πλαισίου, εφόσον απαιτούνται,

| — | να εξετάσει κατά πόσον είναι δυνατό και κατάλληλο να ευθυγραμμιστούν ορισμένες ρυθμίσεις που ισχύουν για τις αναθέτουσες αρχές (οδηγία 2014/24) και τους αναθέτοντες φορείς (οδηγία 2014/25), |
| --- | --- |

—

να εξετάσει κατά πόσον είναι δυνατό και κατάλληλο να ευθυγραμμιστούν ορισμένες ρυθμίσεις που ισχύουν για τις αναθέτουσες αρχές (οδηγία 2014/24) και τους αναθέτοντες φορείς (οδηγία 2014/25),

| — | να εξετάσει τρόπους αντιμετώπισης των ανησυχιών που συνδέονται με τη διασφάλιση (αξιοπιστία) του εφοδιασμού. |
| --- | --- |

—

να εξετάσει τρόπους αντιμετώπισης των ανησυχιών που συνδέονται με τη διασφάλιση (αξιοπιστία) του εφοδιασμού.

| 9. | ΚΑΛΕΙ την Επιτροπή να συνδράμει και να διευκολύνει τις επενδυτικές προσπάθειες κατά τη διαδικασία σύναψης συμβάσεων, ώστε να αντιμετωπιστούν επείγουσες προκλήσεις που προκύπτουν από την κατάσταση της πανδημίας, συμπεριλαμβανομένων των ψηφιακών ικανοτήτων, και, σε στενή συνεργασία με τα κράτη μέλη, να προσδιορίσει τα μέτρα που απαιτούνται για την αποτελεσματική αντιμετώπιση μελλοντικών καταστάσεων έκτακτης ανάγκης και κρίσης στον τομέα των δημόσιων συμβάσεων, εξετάζοντας ειδικότερα τα ενδεχόμενα:






  — | παροχής διευκρινίσεων σχετικά με το πεδίο εφαρμογής της οδηγίας 2014/24, ιδίως όσον αφορά τη χρήση της διαδικασίας με διαπραγμάτευση χωρίς προηγούμενη δημοσίευση· οι διευκρινίσεις αυτές θα πρέπει να περιλαμβάνουν κατευθυντήριες γραμμές που θα προσδιορίζουν τους λόγους κατεπείγουσας ανάγκης, καθώς και έναν κατάλογο πιθανών παραδειγμάτων εξαιρετικά ευαίσθητων τομέων, |
| --- | --- | --- |

9.

—

παροχής διευκρινίσεων σχετικά με το πεδίο εφαρμογής της οδηγίας 2014/24, ιδίως όσον αφορά τη χρήση της διαδικασίας με διαπραγμάτευση χωρίς προηγούμενη δημοσίευση· οι διευκρινίσεις αυτές θα πρέπει να περιλαμβάνουν κατευθυντήριες γραμμές που θα προσδιορίζουν τους λόγους κατεπείγουσας ανάγκης, καθώς και έναν κατάλογο πιθανών παραδειγμάτων εξαιρετικά ευαίσθητων τομέων,

| — | αξιολόγησης της ανάγκης θέσπισης περαιτέρω εξαιρέσεων από την εφαρμογή των οδηγιών για τις δημόσιες συμβάσεις όσον αφορά την προμήθεια ειδικών στρατηγικών αγαθών και υπηρεσιών σε καταστάσεις έκτακτης ανάγκης και κρίσης που προκύπτουν από πανδημίες, τρομοκρατικές επιθέσεις, κατάσταση άμυνας, σοβαρές και υφιστάμενες απειλές για τη δημόσια ασφάλεια ή φυσικές καταστροφές· |
| --- | --- |

—

αξιολόγησης της ανάγκης θέσπισης περαιτέρω εξαιρέσεων από την εφαρμογή των οδηγιών για τις δημόσιες συμβάσεις όσον αφορά την προμήθεια ειδικών στρατηγικών αγαθών και υπηρεσιών σε καταστάσεις έκτακτης ανάγκης και κρίσης που προκύπτουν από πανδημίες, τρομοκρατικές επιθέσεις, κατάσταση άμυνας, σοβαρές και υφιστάμενες απειλές για τη δημόσια ασφάλεια ή φυσικές καταστροφές·

Καθορισμό των κατάλληλων κινήτρων για καινοτόμες και βιώσιμες επενδύσεις και ανάπτυξη στην ΕΕ μέσω της σύναψης δημόσιων συμβάσεων

| 10. | ΕΚΦΡΑΖΕΙ ΙΚΑΝΟΠΟΙΗΣΗ για το γεγονός ότι, στο επενδυτικό σχέδιο για μια βιώσιμη Ευρώπη, η Επιτροπή προτείνει τη θέσπιση κριτηρίων ή στόχων για τις πράσινες δημόσιες συμβάσεις σε τομεακές πρωτοβουλίες, στην ενωσιακή χρηματοδότηση ή την ειδική για συγκεκριμένα προϊόντα νομοθεσία, καθώς και τη δημιουργία μηχανισμού για τον έλεγχο της βιωσιμότητας των δημόσιων συμβάσεων· ΚΑΛΕΙ την Επιτροπή να αναπτύξει εργαλεία καθοδήγησης και στήριξης για την εναρμόνιση της υλοποίησης βιώσιμων έργων δημόσιων υποδομών, ώστε να αυξηθεί η συνολική βιωσιμότητα και ελκυστικότητα των επενδύσεων· |
| --- | --- |

10.

| 11. | ΥΠΟΓΡΑΜΜΙΖΕΙ τον ρόλο προτύπου που διαδραματίζει ο δημόσιος τομέας όσον αφορά την επίτευξη των στόχων της Ατζέντας του 2030 για τη βιώσιμη ανάπτυξη· την Ευρωπαϊκή Πράσινη Συμφωνία και τον στόχο της επίτευξης κλιματικής ουδετερότητας έως το 2050, το σχέδιο δράσης για την κυκλική οικονομία, τη στρατηγική της ΕΕ για τη βιοποικιλότητα με ορίζοντα το 2030 και τις κατευθυντήριες αρχές του ΟΗΕ για τις επιχειρήσεις και τα ανθρώπινα δικαιώματα· στο πλαίσιο αυτό, ΥΠΟΣΤΗΡΙΖΕΙ, στο μέτρο του κατάλληλου και εφικτού, φιλόδοξες περιβαλλοντικές παραμέτρους, για παράδειγμα κριτήρια ή στόχους, λαμβάνοντας επίσης υπόψη τις πρακτικές επιπτώσεις τους στις διαδικασίες σύναψης συμβάσεων, και ΤΟΝΙΖΕΙ την ανάγκη υποβολής εκθέσεων και παρακολούθησης, όπως προβλέπεται στο σχέδιο δράσης για την κυκλική οικονομία· ΚΑΛΕΙ την Επιτροπή να συνεξετάσει τις διασφαλίσεις για τα ανθρώπινα δικαιώματα και τα πρότυπα δέουσας επιμέλειας για τα ανθρώπινα δικαιώματα, προωθώντας με τον τρόπο αυτό τη συνοχή των πολιτικών όσον αφορά το σχέδιο δράσης για τη χρηματοδότηση της βιώσιμης ανάπτυξης, ειδικότερα δε τον κανονισμό (ΕΕ) 2020/852 (8) σχετικά με τη θέσπιση πλαισίου για τη διευκόλυνση των βιώσιμων επενδύσεων, καθώς και την πρωτοβουλία της Επιτροπής για τη βιώσιμη εταιρική διακυβέρνηση (9)· |
| --- | --- |

11.

| 12. | ΕΚΦΡΑΖΕΙ ΙΚΑΝΟΠΟΙΗΣΗ για την πρωτοβουλία της Επιτροπής στο σχέδιο δράσης για την κυκλική οικονομία να στηρίξει την ανάπτυξη ικανοτήτων με καθοδήγηση, κατάρτιση και διάδοση ορθών πρακτικών, προκειμένου να υπογραμμιστεί ο σημαντικός ρόλος των δημόσιων αρχών στην προσπάθεια επίτευξης του στόχου για κλιματική ουδετερότητα έως το 2050. Το εγχείρημα αυτό θα πρέπει να έχει ως στόχο την παροχή της δυνατότητας στους αγοραστές του δημόσιου τομέα να εξετάζουν φιλικά προς το κλίμα και αποδοτικά ως προς τη χρήση των πόρων προϊόντα και υπηρεσίες, και, με όσο το δυνατόν πληρέστερο τρόπο, θα πρέπει να λαμβάνει υπόψη τον (εξωτερικό) κύκλο ζωής και το οικονομικό κόστος κατά τη διαδικασία αγοράς τους· και ΚΑΛΕΙ την Επιτροπή να αναπτύξει και να διαδώσει επιχειρησιακές μεθόδους για τον υπολογισμό του κόστους του κύκλου ζωής, ιδίως του κόστους που αποδίδεται σε περιβαλλοντικούς εξωτερικούς παράγοντες· |
| --- | --- |

12.

| 13. | ΘΕΩΡΕΙ ότι οι αγοραστές του δημόσιου τομέα θα πρέπει να χρησιμοποιούν την αγοραστική τους δύναμη στρατηγικά για να επιτυγχάνουν καλύτερη σχέση ποιότητας/τιμής, και να στηρίζουν τη μετάβαση σε μια πιο πράσινη, πιο καινοτόμο και κυκλική οικονομία, επενδύοντας ειδικότερα σε βιώσιμες υποδομές, σε επαναχρησιμοποιήσιμα, ανακυκλώσιμα, επισκευάσιμα και αποδοτικά ως προς τη χρήση των πόρων προϊόντα, καθώς και στην ανακαίνιση δημόσιων κτιρίων ώστε να βελτιωθεί η βιωσιμότητά τους και να βελτιστοποιηθεί το κόστος του κύκλου ζωής τους· ΤΟΝΙΖΕΙ ότι οι δημόσιες προμήθειες μπορούν και θα πρέπει να χρησιμοποιούνται για να στηρίζονται κοινωνικές παράμετροι και η προστασία των ανθρωπίνων δικαιωμάτων στις παγκόσμιες αλυσίδες εφοδιασμού, η κοινωνική ένταξη και η δίκαιη απασχόληση για την αντιμετώπιση των κοινωνικοοικονομικών επιπτώσεων της κρίσης, και ΚΑΛΕΙ την Επιτροπή να παράσχει καθοδήγηση, περιλαμβάνοντας παραδείγματα για τον τρόπο εφαρμογής των εν λόγω στόχων στο πλαίσιο μιας διαδικασίας σύναψης συμβάσεων· |
| --- | --- |

13.

| 14. | ΤΟΝΙΖΕΙ ότι η διαφάνεια, η λογοδοσία και ο θεμιτός ανταγωνισμός θα είναι ζωτικής σημασίας για την εξασφάλιση επιτυχούς και αποδοτικής χρήσης των ενωσιακών και εθνικών πόρων για την πράσινη μετάβαση και τις προσπάθειες ανάκαμψης· |
| --- | --- |

14.

| 15. | ΘΕΩΡΕΙ ότι είναι σημαντικό να γνωρίζουμε πώς να υλοποιούμε βιώσιμες και καινοτόμες δημόσιες συμβάσεις προκειμένου να αξιοποιούνται τα οφέλη της αγοραστικής δύναμης του δημόσιου τομέα και, ως εκ τούτου, ΚΑΛΕΙ τα κράτη μέλη και τα άλλα θεσμικά όργανα της Ευρωπαϊκής Ένωσης να μεγιστοποιήσουν τη μετασχηματιστική δύναμη των δημόσιων συμβάσεων μέσω της ανάπτυξης καίριων δεξιοτήτων και ικανοτήτων για την αντιμετώπιση των τρεχουσών προκλήσεων, καλεί δε την Επιτροπή να στηρίξει τα κράτη μέλη στη δημιουργία ενός ευρωπαϊκού δικτύου συμβουλευτικών κόμβων βέλτιστων πρακτικών για την ανάπτυξη βιώσιμων και καινοτόμων δημόσιων συμβάσεων· ΚΑΛΕΙ τα κράτη μέλη να προωθήσουν εκστρατείες εκπαίδευσης, κατάρτισης και ενημέρωσης για τους αγοραστές του δημόσιου τομέα· |
| --- | --- |

15.

Συμβολή μέσω των δημόσιων συμβάσεων σε μια πιο ανθεκτική οικονομία της ΕΕ

| 16. | ΘΕΩΡΕΙ ότι η καινοτομία διαδραματίζει καίριο ρόλο στην ανθεκτικότητα της ευρωπαϊκής οικονομίας και ΤΟΝΙΖΕΙ ότι οι αγοραστές του δημόσιου τομέα θα πρέπει να τονώσουν τη ζήτηση για καινοτομία· ΚΑΛΕΙ τα κράτη μέλη να ενθαρρύνουν και να προωθήσουν καινοτόμες δημόσιες συμβάσεις· |
| --- | --- |

16.

| 17. | ΣΗΜΕΙΩΝΕΙ ότι η συνεργασία μεταξύ αγοραστών του δημόσιου τομέα μπορεί να διαμορφώσει αγορές, να τονώσει την καινοτομία και να αυξήσει την αποδοτικότητα των δημόσιων επενδύσεων· ΚΑΛΕΙ τα κράτη μέλη και την Επιτροπή να ενθαρρύνουν την αλληλεπίδραση ανάμεσα στους αγοραστές του δημόσιου τομέα και στα οικοσυστήματα της βιομηχανίας και της καινοτομίας, προκειμένου να διευκολυνθεί η αντιστοίχιση της ζήτησης, μεταξύ άλλων μέσω της δημιουργίας πλατφορμών που επιτρέπουν επαφές ανάμεσα σε αγοραστές και προμηθευτές για καλύτερες στρατηγικές εφοδιασμού· |
| --- | --- |

17.

| 18. | ΑΝΑΓΝΩΡΙΖΕΙ ότι είναι αναγκαίο να ενισχυθεί η ανθεκτικότητα της ευρωπαϊκής οικονομίας, και ΤΟΝΙΖΕΙ ότι τα κράτη μέλη και οι αγοραστές του δημόσιου τομέα τους έχουν να διαδραματίσουν ζωτικό ρόλο εν προκειμένω, ιδίως επειδή είναι καθοριστικής σημασίας επενδυτές σε διάφορους τομείς της οικονομίας και, ως εκ τούτου, ενδέχεται να εκτεθούν σε αθέμιτο εξωτερικό ανταγωνισμό· |
| --- | --- |

18.

| 19. | ΚΑΛΕΙ την Επιτροπή και τα κράτη μέλη να συνεργαστούν για την ανάπτυξη κατευθυντήριων γραμμών και κριτηρίων μέσω κοινής μεθοδολογίας για να στηριχθεί ο δημόσιος τομέας σε ό,τι αφορά τον εφοδιασμό μέσω διαφανών, αξιόπιστων, ευέλικτων και διαφοροποιημένων αλυσίδων εφοδιασμού, με στόχο την ενίσχυση της ευρωπαϊκής οικονομίας και τη μείωση της στρατηγικής εξάρτησης από τρίτες χώρες, ιδίως σε ορισμένους τομείς της ευρωπαϊκής οικονομίας που είναι ζωτικής σημασίας για τη λειτουργία των δημόσιων υπηρεσιών και της δημόσιας υγειονομικής περίθαλψης, π.χ. στα φάρμακα και τα ιατροτεχνολογικά προϊόντα· ο αντίκτυπος στον ανταγωνισμό, τις τιμές και τις διαδικασίες σύναψης συμβάσεων θα πρέπει να εξεταστεί ενδελεχώς κατά τον καθορισμό μιας αναλογικής και στοχοθετημένης προσέγγισης για την αντιμετώπιση αυτού του ζητήματος· |
| --- | --- |

19.

| 20. | ΤΟΝΙΖΕΙ ότι είναι αναγκαίο να προωθήσει η ΕΕ ένα φιλόδοξο και ισορροπημένο θεματολόγιο ελεύθερων συναλλαγών, διαφυλάσσοντας παράλληλα τα συμφέροντά της λαμβανομένων υπόψη των αθέμιτων και καταχρηστικών πρακτικών και διασφαλίζοντας την αμοιβαιότητα· ΕΚΦΡΑΖΕΙ ΙΚΑΝΟΠΟΙΗΣΗ για τις εργασίες σχετικά με το μέσο για τις διεθνείς δημόσιες συμβάσεις (10), οι οποίες πρέπει να επιταχυνθούν ώστε να προαχθεί η βελτίωση της πρόσβασης στις δημόσιες συμβάσεις σε τρίτες χώρες (11), και την ανάπτυξη περαιτέρω μέσων για την αντιμετώπιση των στρεβλωτικών επιπτώσεων των ξένων επιδοτήσεων στην ενιαία αγορά· ΚΑΛΕΙ την Επιτροπή να εξετάσει τρόπους αντιμετώπισης των στρεβλωτικών επιπτώσεων που έχει η συμμετοχή υποψηφίων οι οποίοι δραστηριοποιούνται σε περιοχές δικαιοδοσίας που περιλαμβάνονται στον ενωσιακό κατάλογο μη συνεργάσιμων περιοχών φορολογικής δικαιοδοσίας, με αποτέλεσμα αδικαιολόγητα ανταγωνιστικά πλεονεκτήματα στις διαδικασίες σύναψης συμβάσεων. |
| --- | --- |

20.

| 21. | ΚΑΛΕΙ την Επιτροπή να αποσαφηνίσει και να επικαιροποιήσει περαιτέρω, με βάση τις διεθνείς δεσμεύσεις της ΕΕ και τις οδηγίες της ΕΕ για τις δημόσιες συμβάσεις, το περιθώριο ελιγμών που διαθέτουν τα κράτη μέλη και οι αγοραστές του δημόσιου τομέα για να αξιοποιήσουν δεόντως το πεδίο εφαρμογής των εν λόγω συμφωνιών όσον αφορά τη συμμετοχή υποψηφίων και προϊόντων από τρίτες χώρες. |
| --- | --- |

21.

| 22. | ΚΑΛΕΙ τα κράτη μέλη να αναπτύξουν ολοκληρωμένες πολιτικές και στρατηγικές προμηθειών, οι οποίες θα πρέπει ιδίως να στοχεύουν σε τομείς στους οποίους η δημόσια ζήτηση έχει σημαντικό αντίκτυπο, όπως τα φάρμακα, τα ιατροτεχνολογικά προϊόντα ή η ΤΠ, λαμβάνοντας επίσης υπόψη παραμέτρους σχετικά με την ανθεκτικότητα, τη διαχείριση κινδύνου και την ασφάλεια του εφοδιασμού. |
| --- | --- |

22.

---

(1)  Συμπεράσματα του Ευρωπαϊκού Συμβουλίου της 1ης και 2ας Οκτωβρίου 2020: ST 13/20.

(2)  Οδηγία 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ·ОВ L 94, 28.3.2014 г., стр. 65.

Οδηγία 2014/25/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις προμήθειες φορέων που δραστηριοποιούνται στους τομείς του ύδατος, της ενέργειας, των μεταφορών και των ταχυδρομικών υπηρεσιών και την κατάργηση της οδηγίας 2004/17/ΕΚ·ОВ L 94, 28.3.2014 г., стр. 243.

Οδηγία 2009/81/ΕΚ του Ευρωπαϊκού Κοινοβουλίου και του Συμβουλίου, της 13ης Ιουλίου 2009, σχετικά με τον συντονισμό των διαδικασιών σύναψης ορισμένων συμβάσεων έργων, προμηθειών και παροχής υπηρεσιών που συνάπτονται από αναθέτουσες αρχές ή αναθέτοντες φορείς στους τομείς της άμυνας και της ασφάλειας καθώς και την τροποποίηση των οδηγιών 2004/17/ΕΚ και 2004/18/ΕΚ, και·ОВ L 216, 20.8.2009 г., стр. 76

Οδηγία 2014/23/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με την ανάθεση συμβάσεων παραχώρησης.ОВ L 94, 28.3.2014 г., стр. 1

(3)  EE C 108Ι της 1.4.2020, σ. 1.

(4)  Οδηγία 2014/24/ΕΕ.

(5)  ST 10698/20: «Βαθύτερη ενιαία αγορά για ισχυρή ανάκαμψη και ανταγωνιστική, βιώσιμη Ευρώπη».

(6)  Ανακοίνωση της Επιτροπής C (2019) 5494 final.

(7)  Βλέπε υποσημείωση 2.

(8)  Κανονισμός (ΕΕ) 2020/852 του Ευρωπαϊκού Κοινοβουλίου και του Συμβουλίου, της 18ης Ιουνίου 2020, σχετικά με τη θέσπιση πλαισίου για τη διευκόλυνση των βιώσιμων επενδύσεων και την τροποποίηση του κανονισμού (EE) 2019/2088 (ΕΕ L 198 της 22.6.2020, σ. 13).

(9)  Ευρωπαϊκή Επιτροπή: Νέα διαβούλευση για τη βιώσιμη εταιρική διακυβέρνηση, Σεπτέμβριος 2020.

(10)  ST 5752/16- COM (2016) 34 final και 2012/0060 (COD).

(11)  Συμπεράσματα του Ευρωπαϊκού Συμβουλίου της 1ης και 2ας Οκτωβρίου 2020: ST 13/20.

---